
Sažetak 


Na postavkama logoterapije Viktora Frankla, kojom on vraća duhovnu dimen- 
ziju predodžbi o čovjeku, razvija se logopedagogija — logoterapija primijenje- 
na u pedagogiji, odnosno u procesu odgoja i obrazovanja. S druge strane, od 
početka novog tisućljeća počinje se razvijati pozitivna psihologija koja stavlja 
naglasak na istraživanja pozitivnih ljudskih strana i najprihvatljivije ljudsko 
funkcioniranje. 


Cilj provedenoga istraživanja bio je odgovoriti na pitanje može li se logopeda- 
goškom edukacijom utjecati na doživljaj poboljšanja profesionalnog identiteta 
kod učitelja, doživljaj povećanja smisla i zadovoljstva poslom i doživljaj pove- 
ćanja smisla i zadovoljstva životom. 

Istraživanje je provedeno na šest grupa učitelja iz šest zagrebačkih osnovnih 
škola od kojih su tri bile eksperimentalne i tri kontrolne. Između dvaju mje- 
renja, učitelji eksperimentalnih grupa prošli su edukaciju iz logopedagogije u 


! Ovaj je rad nastao na temelju doktorske disertacije koju je Cvijeta Pahljina, dr. med. 
izradila pod mentorstvom prof. dr. sc. Dubravke Miljković i obranila na Učiteljskom fakul- 
tetu Sveučilišta u Zagrebu 11. listopada 2019. god. pred povjerenstvom kojim je predsjedao 
prof. dr. sc. Milan Matijević. 

trajanju od 20 sati. Dobiveni rezultati pokazuju da su učitelji eksperimentalne 
skupine u ponovljenom mjerenju u većoj mjeri pronalazili sreću u smislenom 


životu, imali izraženiji profesionalni identitet, svoj su posao doživljavali smi- 
slenijim, smislenijim su percipirali svoj život, pronalazili su više izvora smisla 


te općenito bili zadovoljniji poslom u odnosu na učitelje kontrolne skupine. 
Ključne riječi: logopedagogija, logopedagoška škola, pozitivna psihologija, 
profesionalni identitet učitelja, smisao posla, smisao života, zadovoljstvo po- 
slom, zadovoljstvo životom. 


Uvod 


Mnoga istraživanja pokazuju da je upravo učitelj najvažniji pojedinačni čim- 
benik koji utječe na odgojno-obrazovna postignuća učenika, znatnije 1 od obitelji, 
škole kao zajednice, čak 1 znatno više nego osobine samog učenika (Hattie 1 Yates, 
2014). U skladu s time, očito je da će, od svih pojedinačnih čimbenika, unapređiva- 
nje učiteljeve efikasnosti najviše unaprijediti odgoj i obrazovanje. Različita istraži- 
vanja upućuju na različite korelate školskog uspjeha učenika te osobina i ponašanja 
njihovih učitelja. Spominju se iskustvo učitelja (npr. Rice, 2003), dobra komunikacija 
s učiteljima (npr. Wayne 1 Young, 2003), a u novije vrijeme 1 subjektivna dobrobit 
(sreća) i životno zadovoljstvo učitelja (Cerinski. 2021, Jurčec i Rijavec, 2015; Miljko- 
vić i Rijavec, 2007; Olčar, 2015). 

Razvoj pedagogije i pedagogijske misli tijekom povijesti kretao se između razli- 
čitih krajnosti — od vrlo strogog autoritarnog odgoja u grčkoj Sparti do renesansnih 
utopista i, primjerice, Grada Sunca Thomasa Campanelle koji je zamišljao potpu- 
no izolirana okruženja za učenike 1 njihove učitelje da bi se ostvarili idealni uvjeti 
međusobnih odnosa i ujedno mogućnosti za odgoj prilagođen potrebama i sposob- 
nostima učenika. S Janom A. Komenskim u 17. st. počinje strogo strukturiranje 
odgojno-obrazovnog procesa — podjela učenika u dobne razrede, podjela nastavnih 
sadržaja u nastavne predmete, školska godina, nastavni sat 1 sve ono drugo što danas 
podrazumijevamo pod tradicionalnim školskim sustavom. Njegov rad zaokružuju 
u 19. stoljeću Johann Friedrich Herbart (1776. — 1841.) i njegovi sljedbenici, npr. 
Tuiskon Ziller (1817. — 1882.). Međutim, nastavljaju se 1 trendovi preusmjeravanja pa- 
žnje sa strogo knjiškog učenja na cjelovit odgoj, povratak prirodi i potrebama djeteta, 
začetnici čega su bili J. J. Rousseau (1712. — 1778.) 1J. H. Pestalozzi (1746. — 1827.) 
Godine 1859. L. N. Tolstoj otvara u Jasnoj Poljani školu za seljačku djecu koja se 
smatra jednom od prvih alternativnih škola (Dick, 1979, prema Matijević, 1994), no 

u ovom se kontekstu može spomenuti i tzv. preventivni sustav odgajanja sv. Ivana 
Bosca (1815. — 1888.). 

»U prvih trideset godina 20. st. javlja se u Europi i Americi više pokušaja radi- 
kalne preobrazbe unutarnje organizacije škola. Većina je tih pokušaja utemeljena 
kao cjelovit pedagoški projekt od kojih su se neki održali 1 do danas kao mode- 
li alternativnih ili slobodnih škola“ (Matijević, 1994: 10). Najznačajniji su: Projekt 
metoda J. Deweya (Amerika, 19./20. st), Mannheimski sustav (Njemačka, 1900.), 
sustav Marije Montessori (Italija, 1912.), Freinetova pedagogija (Francuska, 1919), 
Waldorfska škola (Njemačka, 1919.), Summerhill (Engleska, 1921.), Jena plan (Nje- 
mačka, 1924.), Dalton plan 1 Winnetka (Amerika, 20-e godine prošloga stoljeća). 


Logopedagogija 


Na temelju egzistencijalne analize kao teorije i logoterapije (logos, grč. = smi- 
sao) kao prakse kliničkoga rada, početkom 21. st. počinje se razvijati logopedagogi- 
ja, odnosno, primjena logoterapije u odgoju i obrazovanju. Logopedagoški koncept 
nastao je iz duhovnoga blaga neuropsihijatra Viktora E. Frankla (1905. — 1997.), a 
sam termin logopedagogija prva je upotrijebila Hinterholzer (2003). Za razliku od 
Sigmunda Freuda (1856. — 1939.) koji je govorio da je osnovna ljudska pokretačka 
sila potreba za zadovoljenjem instinkata (Wille zur Lust) te Alfreda Adlera (1870. 
— 1937.) koji je smatrao da čovjeka pokreće potreba da vlada (Wille zur Machi), 
Frankl je ustvrdio da čovjek jest biće koje teži k užitku, ima potrebu za moći, ali ga 
pokreće osjećaj da njegov život u cijelosti 1 u svakom trenutku ima smisao (Frankl, 
1994; 2007; 2010). Obavljajući praksu u studentskoj ambulanti, Frankl je primijetio 
da oko 20 % studenata ne dolazi zbog bolesti ili mentalnog poremećaja, nego jedno- 
stavno tražeći odgovore na bitna egzistencijalna pitanja. Bilo je to vrijeme između 
dvaju svjetskih ratova obilježeno siromaštvom i nezaposlenošću. Stupanj pokušanih 
i počinjenih samoubojstava među mladima bio je vrlo visok. Frankl je to doveo u 
vezu s nedostatkom njihovog osjećaja da su nekome potrebni 1 s osjećajem da život 
nema nikakve vrijednosti pa ga je najbolje što prije završiti. Predložio je svojim 
pacijentima da potraže odgovor na pitanje: Tko ili što me treba? Bio je to svojevrsni 
kopernikanski obrat: od pitanja što mi život može dati prema pitanju što ja mogu dati 
životu. Odgovor se ubrzo pronašao. Mladi su se angažirali u domovima za starije, u 
zavodima za napuštenu djecu 1 u pomaganju susjedima i tako dobili dokaz da njihov 
život nije besmislen, da je vrijedan jer ih netko treba. 


Sreća i smisao života i posla 


Istraživanja pokazuju da je nedostatak smisla u vezi s negativnim emocijama i 
depresijom u svim dobnim skupinama, a da s dobi raste. S druge strane, potraga za 

smislom u pozitivnom je odnosu sa životnim zadovoljstvom, srećom 1 pozitivnim 
emocijama (Steger 1 sur., 2006). Slično tome, meta-analiza Pinquarta (2002) pokaza- 
la je da je smisao u životu važan izvor subjektivne dobrobiti i zaštita od depresije.? 

Koncept životnog smisla, kao jedne od odrednica sretnoga života, zadnjih se 20- 
ak godina istražuje u okviru pozitivne psihologije koja se upravo i bavi pozitivnim 
ljudskim stanjima (pozitivnim emocijama, srećom, zanesenošću), pozitivnim mišlje- 
njem i osobinama te pozitivnom zajednicom (obitelj, škola, radna organizacija, druš- 
tvo općenito). Istraživanja podržavaju tri moguća puta do sreće: sreća kao ugodan 
život, život pun užitaka; sreća kao angažiran, ispunjen, dobar život i sreća kao smi- 
slen život (Miljković i Rijavec, 2004; Seligman, 2002). Ugodan život sastoji se od što 
je moguće više užitaka i vještina za pojačavanje tih užitaka. Temelj ovog koncepta 
leži u doktrini hedonizma: sreća je zbroj svih životnih užitaka (Kahneman, Diener i 
Schwarz, 1999). Drugo je stajalište eudaimonizam (Waterman, 1993) usredotočen na 
aktualizaciju ljudskih potencijala. Dakle, sreća je rezultat vlastitog angažmana, ko- 
rištenja svojih snaga i vještina u ostvarivanju važnih nam ciljeva. U eudaimonijskim 
teorijama dobrobiti, koje se fokusiraju na osobni rast 1 psihološke snage, smisao je 
važna komponenta — kao ona kritična (Ryff 1 Singer, 1998) ili kao rezultat maksimi- 
ziranja vlastitih potencijala (npr. Deci 1 Ryan, 2000; Maslow, 1971). Jedno je domaće 
istraživanje o sreći učitelja (Miljković i Rijavec, 2007) pokazalo da su najvišu razinu 
sreće imali učitelji s dominantno pozitivnim iskustvima u školskom radu. Najviše 
njihovih pozitivnih iskustava proizlazi upravo iz neposrednog rada s učenicima, a 
najviše negativnih vezuje se uz (često besmislene) administrativne zahtjeve 1 opći 
stav društva prema školi. Pokazuje se da što su učitelji općenito sretniji i zadovoljniji 
svojim životom, to njihovi učenici imaju bolji školski uspjeh. 


Radne orijentacije učitelja 


Definicije stavova koje ljudi imaju prema svom poslu ili tzv. radne orijentacije 
uglavnom uključuju svrhu i smisao posla. Wrzesniewski (2009) definira radne ori- 
jentacije kao općeniti odnos pojedinca prema poslu u terminima svrhe i psihološkog 
značenja. Taj odnos može biti trojak. Nek1 na posao gledaju samo kao na izvor pri- 
hoda, tj. rade zato što moraju 1 što nemaju drugog izbora. Za one koji imaju radnu 
orijentaciju na karijeru, posao je mjesto na kojem mogu pokazati svoje vještine 1 


* Edukacija iz logopedagogije provodi se u Centru Viktora Frankla u Beču, a prvi 
studij logopedagogije započeo je 2007. godine na Koruškoj Pedagoškoj visokoj školi Vik- 
tora Frankla u Klagenfurtu, a pedagogija usmjerena k smislu (tzv. preventivna pedagogija) 
razvija se i na privatnim institutima u Linzu, Innsbrucku, Njemačkoj, Švicarskoj kao i u 
Lichtensteinu i Rusiji (Pahljina, 2011). 

sposobnosti, steći društveni status i napredovati. Treća radna orijentacija je orijen- 
tacija na životni poziv. Za ljude koji imaju ovu radnu orijentaciju posao je jedna od 
najvažnijih stvari u njihovom životu, bitan dio njihovog identiteta. U poslu pronalaze 
smisao 1 vjeruju da njihov posao pridonosi općem dobru. Istraživanje na učiteljima 
razredne i predmetne nastave (Jurčec i Rijavec, 2015; Gradišek 1 sur., 2000) pokazalo 
je da oni učitelji koji svoj posao doživljavaju kao životni poziv, imaju veće životno 
zadovoljstvo, više pozitivnih emocija i veće zadovoljstvo poslom. Također, učitelji 
kojima je posao poziv, doživljavaju 1 višu razinu smisla svog posla, što onda dovodi 
do više razine profesionalnog identiteta, a posljedično 1 do više razine sreće (Miljko- 
vić, Jurčec i Rijavec, 2016). 


Profesionalni identitet 


Profesionalni identitet odnosi se na tipične osobine ljudi koji obavljaju neki po- 
sao, ali i uz razinu do koje osoba sebe definira u terminima svog posla (Van Maanen 
i Barley, 1984). Ključna pitanja koja se tiču profesionalnog identiteta učitelja jesu 
pitanja poput: Obavljam li zaista svoj životni poziv ili obavljam posao koji nije moj 
pravi? Jesam li unutar svoga posla na pravom mjestu? Kako obavljam svoj posao? 
Tko ima od njega koristi? Kako postići optimalnu efikasnost na poslu? Koje poruke 
želim prenijeti učenicima? Kako imati dobre odnose s kolegama? Kako biti od ko- 
risti roditeljima učenika? Francis (2015) na tu temu kaže: ,,Proučavanje Franklova 
rada imalo je dubok utjecaj na moje poučavanje: osjećao sam se pozvanim da u svoju 
nastavu uključim smisao koji je nadilazio ishode propisane kurikulumom. Dok sam 
istraživao egzistencijalne koncepte i sam napredovao u razumijevanju moje vlastite 
egzistencije 1 profesionalne prakse, moje je poučavanje počelo učenicima otvarati 
prostore da kroz kurikulum sami istražuju svoje živote; mnogima je od njih tako 
učenje postalo smislenije“ (Francis, 2015: 17). Ni profesionalni ni osobni identitet 
nisu statična varijabla, već se mijenjaju vremenom. (Woods i Jel/rey, 2002). Logo- 
pedagogija pomaže čovjeku osvijetliti mogućnosti razvoja svih njegovih potencijala, 
pronalaženja rješenja koja su u tom životnom trenutku prisutna i u odabiru onih koja 
su za osobu u tom trenutku najsmislenija. 

Cilj ovog istraživanja bio je utvrditi utjecaj logopedagoške edukacije na neke as- 
pekte profesionalnog života (profesionalni identitet, radne orijentacije, zadovoljstvo 
poslom, smislenost posla) i osobnog života (zadovoljstvo životom, postojanje smisla 
života, traženje smisla života, izvori smisla života, pristupi sreći). 

Metoda 


Sudionici 


U istraživanju je sudjelovalo ukupno 175 učitelja* iz šest zagrebačkih osnovnih 
škola od kojih su tri, slučajnim odabirom, bile eksperimentalne. Od ukupnog broja 
učitelja, 53,1 % je učitelja razredne nastave, a 37,7 % učitelja predmetne nastave. 
Preostalih 9,1 % nisu odgovorili na pitanje. S obzirom na spol, uzorak čini 85,7 % 
učiteljica, 6,9 % učitelja dok njih 7,4 % nije odgovorilo na pitanje. Raspon radnog 
iskustva učitelja ispitanih u ovom istraživanju kreće se od 0 do 43 godine. U prosjeku 
imaju sedamnaest i pol godina radnog staža (M = 17,50; SD = 10,29) 

U eksperimentalnom dijelu istraživanja sudjelovalo je 57 učitelja s time da je 
eksperimentalnu skupinu činilo 56,1 % učitelja, a kontrolnu 43,9 % učitelja. Učitelja 
razredne nastave je 67,3%, učitelja predmetne nastave 31,6 %, a preostalih 3,5 % nije 
odgovorilo na pitanje. S obzirom na rod bilo je 98,2 % učiteljica 1 1,8 % učitelja. Ras- 
pon radnog iskustva učitelja kreće se od jedne do 40 godina. U prosjeku imaju oko 
sedamnaest godina radnog staža (M = 16,81; SD = 10,87). Sudionici eksperimental- 
ne 1 kontrolne skupine izjednačeni su po vrsti posla (y2 = 0,44; p > 0,05), rodu (y2 = 
0,82; p > 0,05) 1 stažu (t = 0,18; p > 0,05). 

Istraživanje je provedeno uz informirani pristanak ravnatelja, a svaki je sudionik 
potpisao 1 pristanak za sudjelovanje u istraživanju U istraživanju je korištena metoda 
samoiskaza učitelja po principu ,,papir-olovka“, a sama primjena upitnika provodi- 
la se grupno. Prije primjene upitnika učitelji su upoznati s time da je sudjelovanje 
u istraživanju u potpunosti anonimno i dobrovoljno. Da bi se za eksperimentalni 
dio istraživanja naknadno spojili upitnici prvog i drugog mjerenja istog ispitanika, 
ispitanici su trebali upisati šifre. Također je objašnjeno da će dobiveni podatci biti 
korišteni samo u svrhu znanstvenog istraživanja. Ispunjavanje upitnika trajalo je u 
prosjeku 20 minuta. 


Instrumenti 


Upitnik radnih orijentacija (Work-Life Questionnaire; Wrzesniewski i sur., 
1997) ispituje radne orijentacije (posao, karijera, poziv). Za potrebe ovog istraživa- 
nja prilagođen je za učiteljsku profesiju. U njemu su prikazana tri kratka scenarija 
S opisima učitelja triju različitih radnih orijentacija: posao, karijera 1 životni poziv. 
Sudionici su na skali od 4 stupnja procjenjivali koliko su slični osobi opisanoj u 


3 Pod pojmom učitelj podrazumijevaju se i učitelji i učiteljice, osim kad je to važno 
razdvojiti. Također, oblik za muški rod označava rodni pojam za cijelu vrstu. 

scenariju (od 1 — uopće nisam slična/sličan opisanoj osobi do 4 — vrlo sam slična/ 
sličan opisanoj osobi). Viši rezultat upućuje na veću sličnost s navedenom radnom 
orijentacijom. 

Upitnik o pristupima sreći (Approaches to Happiness Questionnaire; Peterson, 
Park 1 Seligman, 2005) sadrži 18 tvrdnji koje mjere različite pristupe sreći: ugodan, 
angažiran i smislen život. Sudionici su na skali od 5 stupnjeva (od 1 — uopće se ne 
odnosi na mene do 5 — u potpunosti se odnosi na mene) procjenjivali svaku od nave- 
denih tvrdnji. Faktorska analiza metodom glavnih komponenti s oblimin rotacijom 
(KMO = 0,791; Bartlettov test sfericiteta x.gr53 = 866,43; p = 0,000) potvrdila je po- 
stojanje tri komponente: ugodan, angažiran i smislen život, koji ukupno objašnjavaju 
51,30 % varijance. Koeficijenti pouzdanosti za ugodan život i za smislen život zado- 
voljavajući su, no za angažiran život (a = 0,62) je nizak. Slična odstupanja u faktor- 
skoj strukturi u odnosu na onu koju predlažu autori kao 1 niža pouzdanost za skalu 
angažiran život, prijavljena je 1 u drugim istraživanjima na hrvatskom uzorku (npr. 
Brdar i Anić, 2010; Miljković i Jurčec, 2015). Interkorelacija za tvrdnje skale angaži- 
ran život je 0,24 što je prihvatljivo za daljnje korištenje skale, ali s nužnim oprezom 
pri interpretaciji. Angažiran život pozitivno je povezan sa smislenim (r = 0,249; p < 
0,01) 1 ugodnim (r = 0,333; p < 0,01) životom dok između ugodnog i smislenog života 
nema značajne povezanosti na ovom uzorku. 

Skala smislenosti posla (Work Meaningfulness scale; Bunderson i Thompson, 
2009) sadrži 5 tvrdnji koje mjere percipiran smisao 1 važnost posla koji radimo. 
Sudionici su svaku tvrdnju procjenjivali na skali od 5 stupnjeva (od 1 — uopće se ne 
odnosi na mene do 5 — u potpunosti se odnosi na mene). Viši ukupni rezultat ukazuje 
na višu procjenu smislenosti (učiteljskoga) posla. Faktorska analiza metodom glav- 
nih komponenti (KMO = 0,829; Bartlettov test sfericiteta x gg = 788,031; p = 0,000) 
potvrdila je da se radi o jednokomponentnoj skali koja objašnjava 78,7 % varijance 
smislenosti posla. 

Skala profesionalne identifikacije (Occupational Identification scale; Mael 1 
Ashforth, 1992) sadrži 5 tvrdnji koje mjere koliko se osoba identificira s poslom ili 
profesijom koju radi. Za potrebe ovog istraživanja skala je modificirana za učitelj- 
sku profesiju. Sudionici su svaku tvrdnju procjenjivali na skali od 5 stupnjeva (od 
1 — uopće se ne odnosi na mene do 5 — u potpunosti se odnosi na mene). Viši uku- 
pni rezultat ukazuje na viši stupanj pozitivne identifikacije s učiteljskom profesijom. 
Faktorska analiza metodom glavnih komponenti (KMO = 0,817; Bartlettov test sfe- 
riciteta X ago = 389.674; p = 0,000) potvrdila je da se radi o jednokomponentnoj skali 
koja objašnjava 63,7 % varijance profesionalne identifikacije. 

Upitnik smisla života (The Meaning in Life Questionnaire - MLO-10; Steger 
i sur., 2006) sadrži 10 tvrdnji koje mjere dvije dimenzije smisla života. Pet tvrdnji 

odnosi se na to koliko osoba osjeća da njezin život ima smisla i nazvana je postojanje 
(imanje) smisla, a drugih pet tvrdnji odnose se na to koliko osoba nastoji pronaći 
smisao i svrhu svog života i nazvana je traganje za smislom. Sudionici su procjenji- 
vali koliko se pojedina tvrdnja odnosi na njih na Likertovoj skali od 7 stupnjeva (od 1 
— potpuno netočno za mene do 7 — potpuno točno za mene). Za utvrđivanje faktorske 
strukture smisla života provedena je faktorska analiza metodom glavnih komponen- 
ti skosokutnom rotacijom (KMO = 0,810; Bartlettov test sfericiteta x ws = 1002,343; 
p = 0,000). Potvrđena je dvokomponentna struktura koja objašnjava 68,5 % varijance 
smisla života. Prva komponenta odnosi se na traženje smisla i objašnjava 44,6 % 
varijance dok se druga komponenta odnosi na postojanje smisla i objašnjava 23,9 % 
varijance životnog smisla. 

Logo-test (Lukas, 1986) u originalnoj verziji sadrži 16 tvrdnji, od kojih se 9 od- 
nosi na izvore, tj. uzroke smisla života, a 7 na simptome egzistencijalne frustracije. 
Upitnik se prvi put koristi u Republici Hrvatskoj i prilagođen je kako bi bio jedno- 
stavniji za primjenu i obradu. Pitanja su preoblikovana u tvrdnje koje su sudionici 
procjenjivali na Likertovoj skali od 5 stupnjeva (od 1 — uopće se ne odnosi na mene 
do 5 — u potpunosti se odnosi na mene). Za razliku od ostalih upitnika životnog smi- 
sla (npr. MLQ 10, Steger 1 sur., 2006), Logo-test ne pokušava izravno eksplicitnim 
izjavama ispitati smisao ili njegov nedostatak, već ispituje faktore koji pridonose 
osjećaju smisla i simptome kao rezultat njegove odsutnosti ili slabosti. Navedeni 
faktori, odnosno životna područja koja ljudima predstavljaju smisao, jesu: 1. blago- 
stanje (ugodan život, jelo, piće); 2. samoostvarenje (samo-razvoj, izgled, uspjeh); 3. 
obitelj (obitelj, djeca, osnivanje vlastite egzistencije); 4. profesija (obrazovanje, studij, 
posao); 5. socijalni odnosi (ljubav, društveni kontakti, društvene zadaće); 6. interesi 
(znanost, hobiji, sport, putovanja); 7. doživljaji (priroda, umjetnost); 8. djelovanje 
po uvjerenju (religija, politika, reforma); 9. vitalne potrebe (zdravlje, samoodržanje 
u potrebi). Viši ukupni rezultat ukazuje na višu razinu ispunjenosti smislom kroz 
različite uzroke, odnosno izvore smisla. Sedam simptoma egzistencijalne frustra- 
cije odnose se na: 1. agresiju, 2. regresiju, 3. natkompenzaciju, 4. bijeg, 5. razumno 
prihvaćanje, 6. neurozu, 7. depresiju. Viši ukupni rezultat ukazuje na višu razinu 
ugroženosti egzistencijalnom frustracijom, odnosno značajnijoj egzistencijalnoj kri- 
zi. Provedena faktorska analiza metodom glavnih komponenata s kosokutnom rota- 
cijom (KMO = 0,823; Bartlettov test sfericiteta X ygyg = 699,479; p = 0,000) rezultirala 
je dvjema komponentama koje zajedno objašnjavaju 50,3 % varijance smisla života. 
Pearsonovim koeficijentom korelacije utvrđena je statistički značajna negativna po- 
vezanost između izvora smisla i simptoma egzistencijalne frustracije (r = - 0,215; p 
< (0,01). 

Skala zadovoljstva životom (The Satisfaction with Life Scale; Diener i sur, 
1985) sadrži 5 tvrdnji za mjerenje kognitivne procjene subjektivne dobrobiti. Sudio- 
nici su svaku tvrdnju procjenjivali na skali od 7 stupnjeva (od 1 — potpuno netočno 
za mene do 7 — potpuno točno za mene). Viši rezultat na skali ukazuje na veće zado- 
voljstvo životom. Faktorska analiza metodom glavnih komponenti (KMO = 0,811; 
Bartlettov test sfericiteta X 19 = 332.954; p = 0,000) potvrdila je jednokomponentnu 
skalu koja objašnjava 61,2 % varijance zadovoljstva životom. 

Zadovoljstvo poslom (Job Satisfaction — Single Item Scale; Scarpello i Campbell, 
1983) mjereno je samo jednom tvrdnjom koja se odnosila na općenito zadovoljstvo 
poslom. Sudionici su tvrdnju procjenjivali na Likertovoj skali od 7 stupnjeva (od 1 — 
potpuno nezadovoljstvo do 7 — potpuno zadovoljstvo). Viši rezultat ukazuje na veće 
zadovoljstvo poslom. 

Osim navedenoga, prikupljeni su i opći podatci o učiteljima (spol: muški/ženski; 
radno mjesto: razredna / predmetna nastava; godine radnog staža). 


Plan istraživanja 


Program logopedagoške edukacije je kreiran na temelju logoterapije Viktora 
Frankla i kurikula logoterapije u području logopedagogije (Lukas u okviru /nstitu- 
ta Abile). Program je sastavljen od sljedećih tema: Logopedagoška slika čovjeka, 
savjest, odgovornost, slobodna volja, smisao; Osnovni model logoterapije u praksi; 
Umjetnost komunikacije (i rješavanje konflikata) u odnosima učitelj — učenik, uče- 
nik — učenik, učitelj — roditelj učenika; Radionica: bračna logoterapija; Kriza i izlazi 
iz nje; Tragična trijada: patnja, krivnja, smrt; Logopedagoški vođena autobiografija. 

1. Inicijalno mjerenje: svi su sudionici ispunili sve navedene instrumente. 

2. Edukacija sudionika eksperimentalne skupine iz područja logopedagogije. U 
svakoj od triju eksperimentalnih škola ostvareno je ukupno pet susreta, a na 
svakom po četiri sata nastave (predavanja i radionice, filmski materijal). Tome 
treba dodati čitanje temeljne literature Viktora Frankla i Elizabeth Lukas i 
pisanje dnevnika Dobrog i Lijepog. Pažnja je usmjeravana na potencijale koje 
osoba u sebi ima te na uočavanje razloga za zahvalnost, smislenost situacija 
koje su se već dogodile ili se upravo događaju kao 1 na to što bi se još moglo 
popraviti. 

. Finalno mjerenje: svi su sudionici ispunili sve navedene instrumente, a sudi- 
onici eksperimentalne skupine odgovorili su i na nekoliko pitanja otvorenog 
tipa vezanih za njihov dojam o sadržaju edukacije, primjenljivosti naučenih 
sadržaja u školskoj praksi — u odnosima učitelja i učenika, učitelja i roditelja 
učenika te međusobnih odnosa učitelja. 

Obrada podataka 


Preliminarna dijagnostička provjera pokazala je da podatci nisu prikladni za 
parametrijsku statistiku ni na općem (N = 175) ni na eksperimentalnom uzorku (N 
= 57). Normalnosti distribucija provjerene su Shapiro-Wilk testom. Distribucije svih 
varijabli značajno su odstupale od normalne. Također su provjerene vrijednosti za 
asimetriju i zakrivljenost distribucija i ustanovljeno je da čak pet mjera ne ispunjava 
kriterij za asimetriju 1 zakrivljenost od -1 do 1. Budući da je ispitani uzorak ma- 
nji od 200 ispitanika, a time 1 podložniji riziku preniske procjene varijanci, u svim 
analizama navedenih varijabli koristila se neparametrijska statistika (Tabachnick 1 
Fidell, 2007). Kao referentna mjera centralne tendencije prikazan je medijan, a za is- 
pitivanje povezanosti među varijablama Spearmanov koeficijent korelacije. U ovom 
će radu biti prikazani samo rezultati eksperimentalnog istraživanja (N = 57) koji 
odgovaraju postavljenim istraživačkim problemima. 


Rezultati i rasprava 


Iz deskriptivne statistike za kontrolnu 1 eksperimentalnu skupinu u prvom mje- 
renju (Tablica 1.) možemo vidjeti da ispitani učitelji obaju skupina najviše svoj posao 
vide kao poziv, donekle kao na mogućnost za ostvarivanje karijere te gotovo nima- 
lo samo kao izvor prihoda. Procjenjuju da im je život uglavnom ugodan, smislen 
i angažiran. Uglavnom se identificiraju s učiteljskom profesijom. Posao koji rade 
za učitelje kontrolne skupine uglavnom ima smisla dok za učitelje eksperimentalne 
skupine u potpunosti ima smisla. Učitelji i jedne i druge skupine izjavljuju da uglav- 
nom prepoznaju smisao i svrhu svog života, učitelji kontrolne skupine ga donekle ne 
traže, a učitelji eksperimentalne skupine u tome su neodlučni. Obje skupine uglav- 
nom pronalaze smisao u različitim područjima života. Učitelji kontrolne skupine u 
potpunosti, a eksperimentalne skupine donekle negiraju simptome egzistencijalne 
frustracije. Prema središnjim vrijednostima medijana i skalnim vrijednostima može 
se reći da su učitelji eksperimentalne skupine uglavnom zadovoljni svojim poslom i 
životom, dok su učitelji kontrolne skupine donekle zadovoljni njima. 

Nakon što su učitelji eksperimentalne skupine prošli program logoterapije, po- 
novno su kod svih primijenjeni isti upitnici. U Tablici 2. prikazane su samo varijable 
u kojima je dobivena značajna razlika među skupinama. Dakle, učitelji eksperimen- 
talne skupine su u ponovljenom mjerenju, u odnosu na učitelje kontrolne skupine, u 
većoj mjeri pronalazili sreću u smislenom životu, imali su izraženiji profesionalni 
identitet, doživljavali su svoj posao smislenijim, svoj život percipirali smislenijim, 
pronalazili više izvora smisla te općenito bili zadovoljniji poslom. Jačinu utjecaja 
navedenih razlika prema Cohenovom kriteriju možemo interpretirati u terminima 

Tablica 1. Deskriptivna statistika korištenih mjera za eksperimentalnu i kontrolnu 
skupinu 


eksperimentalna skupina kontrolna skupina 
(N = 32) (N = 25) 

M SD Medijan M SD Medijan 
orijentacija na posao 1,28 0,58 1,00 1,48 0,82 1,00 
orijentacija na karijeru 2,44 0,95 NES 2,48 (09 3,00 
orijentacija na poziv SAI 0,67 2)(510) EA E Olli 4,00 
ugodan život 3,58 0,80 5),1/8) 3,60 0,78 3183 
smislen život 3,28 0,46 5,29) 3,89 0,50 3,83 
angažiran život 3,68 0,58 3,60 3,65 0,51 3,60 
profesionalni identitet 4,07 0,66 4,10 3,79 (0). 7/7/ 4,00 
smislenost posla 4,66 0,39 4,80 3,28 0,56 3,20 
postojanje smisla 576 0,81 5,80 SSV! 0,86 5,60 
traganje za smislom SVEA 1,70 3,70 3,06 1,61 3,00 
izvori smisla 4,39 0,39 4,38 3,20 0,40 SP25 
egzistencijalna frustracija 1,79 0,63 70 1,60 0,61 1,40 
zadovoljstvo poslom Sal 0,64 6,00 5,40 0,82 5,00 
životno zadovoljstvo SPO 0,79 5,50 5,39 0,77 5,40 


srednjeg utjecaja za sve navedene varijable osim za smislen život čija je jačina razli- 
ke na granici srednjeg i velikog utjecaja. 

Naknadnom analizom utvrđeno je da se učitelji eksperimentalne 1 kontrolne 
skupine značajno razlikuju u područjima u kojima pronalaze svoju svrhu. Razlika 
se odnosi na socijalne odnose i pronalaženje osobnih snaga za nošenje sa životnim 
nedaćama. Učitelji eksperimentalne skupine značajno više doživljavaju svoju svrhu 
u socijalnim odnosima i nošenju sa životnim nedaćama u usporedbi s učiteljima kon- 
trolne skupine. Učitelji kontrolne skupine u drugom mjerenju procjenjuju nešto nižu 
razinu ispunjenosti smislom u različitim životnim područjima nego što su procjenji- 
vali u prvom mjerenju. Veličina utjecaja te razlike klasificira se kao mala. 

Rezultati testa značajnosti razlika na razini pojedinog učitelja u dvije točke mje- 
renja pokazuju da se kod učitelja eksperimentalne skupine pojavio značajan pomak u 
pristupu sreći kroz smislen život te pronalaženja smisla u vlastitom životu. Odnosno, 
nakon što su prošli program logopedagogije, učitelji percipiraju svoj život smisleni- 
jim te u većoj mjeri razumiju svrhu svog života za širu zajednicu u odnosu na procje- 

Tablica 2. Rezultati Mann-Whitney U test razlika između eksperimentalne (N = 32) i 
kontrolne skupine (N = 25) u drugom mjerenju 


EK Medijan_ M Rang U z p 

: eksperimentalna 4,50 36,19 
smislen u z 
život kontrolna 3,83 19,80 so Zoo 
profesionalni eksperimentalna 4,30 32,98 PR 
identitet kontrolna 4,00 23,90 e : : 

: eksperimentalna 5,00 34,70 
smislenost š ć 
posla kontrolna 3,20 2418570) ZM LE 

nag eksperimentalna 6,20 33,89 

postojanje i d 
smisla kontrolna 5,80 21,82 220 E. uo 
ori eksperimentalna 4,38 34,58 
smisla kontrolna 4,00 21,86 2 da o 
zadovoljstvo eksperimentalna 6,00 31,5.8 M o E 
poslom kontrolna 6,00 23,44 < ž : 


ne prije programa. Veličina utjecaja navedenih razlika prema Cohenovom kriteriju je 
srednja i za smislen život (r = 0,35) 1 za postojanje smisla (r = 0,45). 

Što se tiče odgovora učitelja sudionika eksperimentalne skupine o programu lo- 
gopedagogije, oni su obrađeni kvalitativno. Pokazalo se da su učitelji bili vrlo zado- 
voljni. Osjećali su se jačima, naučili su gledati situaciju ,,iz ugla sugovornika“, dru- 
gačije razmišljati o sebi, oprostiti sebi, drugačije gledati na neke protekle situacije. 
Svi su stečeno znanje pokušali upotrijebiti za poboljšanje odnosa 1 boljeg ozračja u 
obitelji. Zatim, seminar im je bio koristan u odnosima s učenicima, s kolegama na 
poslu i konačno s roditeljima učenika. Učitelji su počeli doživljavati učenike kao 
osobe koje imaju u sebi svoj svijet iz kojeg i učitelji mogu nešto naučiti. Počeli su 
promatrati njihove neuspjehe ,,iz druge perspektive“. Seminar ih je potaknuo da kod 
učenika jačaju vjeru u vlastite sposobnosti, da ih pozivaju na samonadmašivanje, 
utvrđuju uvjerenje da 1 neuspjesi imaju svoju priču. 

Skoro svi smatraju da znanje iz logopedagogije može povećati zadovoljstvo živo- 
tom. Pitajući se odakle dolazi to zadovoljstvo, došli su do odgovora da ono proizlazi 
iz harmonije sa samim sobom. Logopedagogija potiče optimizam i djelovanje, po- 
maže otkrivanju smisla u vlastitom životu, pomaže prihvatiti ono što sam prije sma- 
trala besmislenim, pomaže olakšati bol 1 patnju i shvatiti zašto smo ovdje, pomaže 

popraviti narušene odnose, rješavati svakodnevne probleme, razvijati u sebi osjećaj 
da smo potrebni zajednici. 


Zaključak 


Istraživanje je pokazalo da logopedagoška edukacija može imati pozitivni utje- 
caj na različite aspekte osobnog i profesionalnog funkcioniranja. Učitelji koji su ju 
završili u većoj su mjeri pronalazili sreću u smislenom životu, imali izraženiji pro- 
fesionalni identitet, doživljavali svoj posao smislenijim, smislenijim su percipirali 
svoj život, pronalazili više izvora smisla te općenito bili zadovoljniji poslom. Na- 
rednim bi istraživanjima bilo korisno utvrditi koliko su ti efekti trajni i odražavaju 
li se, i kako, na učenike. Značajan znanstveni doprinos ovog istraživanja ogleda se 
i u povezivanju teorijskih koncepata logoterapije/logopedagogije s pozitivnom psi- 
hologijom. Konačno, istraživanje potiče ideju o osnivanju logopedagoških vrtića 1 
osnovnih škola. 

Influence of logo-pedagogic education on some 
aspects of teachers" professional and personal life 


Abstract 


By evoking the spiritual dimension to the human image, Victor E. Frankl re- 
humanized medicine, but also all other areas of social life. The application of 
existential analysis and logotherapy in education and training is logopedagogy 
that rehumanizes the pedagogical area. On the other hand, the beginning 
of the new millennium sees the emergence of positive psychology, which 
places emphasis on research of positive human sides and optimal human 
functioning. 

The aim of the research was to answer the question of whether logo-ped- 
agogical education can influence the experience of enhanced professional 
identity among teachers, sense of increased meaningfulness and satisfaction 
with work, and sense of increased meaningfulness and satisfaction with life. 
The research was conducted on six groups of teachers from six elementary 
schools in Zagreb, three of which were experimental and three which were 
controlled. Between the two measurements, the teachers of the experimental 
groups were trained in logopedagogy in the duration of 20 hours. 

The results show that, in the second measurement, teachers of the con- 
trol and experimental groups differ significantly in meaningfulness of life, 
professional identification, meaningfulness of work, the existence of mean- 
ing, sources of meaning and work satisfaction. In a repeated measurement, 
teachers from experimental groups find more happiness in meaningful life, 
had a more prominent professional identity, perceived their work and lives as 
more meaningful, found more sources of meaning, and were generally more 
satisfied with work than teachers in the control group. 

Key words: life satisfaction, logopedagogy, logopedagogical school, meaning- 
ful work, meaningful life, positive psychology, professional identity of teach- 
ers, work satisfaction 

